L' AJUNTAMENT INVIERTEIX 25.000€ EN L' APARCAMENT DE L' AV. DE LES CORTS VALENCIANES
Sin fecha

L’Ajuntament inverteix 25.000€ en l’aparcament de l’Av. de les Corts Valencianes

L’Ajuntament de l’Eliana invertirà 25.000€ en l’adequació de l’aparcament situat en l’Avinguda de les Corts Valencianes de l’Eliana. El citat aparcament facilita als veïns la mobilitat i l’accessibilitat a la zona de major afluència del municipi i mitiga la concentració de vehicles en els principals carrers de la localitat. No obstant açò, fins ara presentava deficiències degudes a la climatologia i al desgast per l’ús, que s’anaven solucionant cada cert temps, amb solucions temporals, mitjançant el recobriment amb llast i graveta, ja que el solar no és de propietat municipal.

Amb tot i això, el ple del passat 3 de març, va aprovar una inversió de 25.000 € que permetrà una actuació a llarg termini contemplant l’asfaltat de l’espai, la instal·lació d’enllumenat, la col·locació de senyalització de trànsit i la delimitació ordenada de les places. La inversió es va aprovar, amb els vots a favor del PSOE i IU i els 8 vots en contra del Partit Popular.

Les obres es duran a terme durant el present mes d’abril de 2015 i està previst que acaben en un termini breu. Al seu terme, l’aparcament podrà acollir al voltant de 200 vehicles, facilitant l’accés a tot el nucli urbà i molt particularment al comerç local.

A l’Eliana, a més, existeixen altres sis aparcaments públics gratuïts que disten del centre urbà entre 300 i 450 metres i estan situats en el Poliesportiu Municipal (202 places), en el barri del Campés Baix (135 places), en el Centre Sociocultural (35 places), en el Centre de Formació de Persones Adultes (36 places), en el Carrer de les Neus i en el Mercat Municipal (80 places). Des de qualsevol d’ells es pot accedir al centre del municipi en pocs minuts caminant.